China Open 2023

China Open 2023 er en tennisturnering, der bliver spillet udendørs på hardcourt-baner i Beijing Olympic Park i Beijing, Folkerepublikken Kina i perioden 28. september - 8. oktober 2023. Det er den 17. udgave af China Open siden den første turnering i 2004 men den første siden 2019, eftersom turneringen i den mellemliggende periode havde været aflyst på grund af COVID-19-pandemien. Det er sæsonens niende og sidste turnering på WTA Tour i kategorien WTA 1000, og kvindernes rækker afvikles i perioden 30. september - 8. oktober 2023. Det er sæsonens 10. turnering i kategorien ATP Tour 500 på ATP Tour, og mændenes kampe spilles i dagene 28. september - 4. oktober 2023.

Damesingletitlen blev vundet af Iga Świątek, som deltog i China Open for første gang, og som i finalen besejrede Ljudmila Samsonova med 6-2, 6-2. Świątek vandt dermed sin femte turneringssejr i 2023 og den 16. titel i alt i karrieren, heraf den sjette på WTA 1000-niveau. Hun blev dermed den første spiller, der vandt seks WTA 1000-titel inden hun blev 23 år, og hun blev den første spiller, der to sæsoner i træk vandt mindst fem WTA-titler i single siden Serena Williams i sæsonerne 2014-15. Samsonova var i sin anden WTA 1000-finale i 2023, men lige som i sin første finale i Montréal måtte hun forlade slutkampen i taberens rolle.

I herresingleturneringen sejrede Jannik Sinner, der vandt sin anden ATP 500-titel i karrieren, heraf den første i Beijing. I finalen vandt han over Daniil Medvedev med 7-6(2), 7-6(2), hvilket var Sinners første sejr over Medvedev i de to spillere syvende indbyrdes opgør. Sinner vandt dermed sin niende ATP-titel i single. Turneringssejren medførte, at Sinner avancerede til fjerdepladsen på ATP's verdensrangliste, og han blev dermed den anden italiener i historien blandt de fem bedste på ranglisten, efter Adriano Panatta, der toppede som nr. 4 i 1976.

I damedoublerækken gik titlen til Marie Bouzková og Sara Sorribes Tormo, der dermed begge vandt deres første WTA 1000-titel. Det tjekkisk-spanske par triumferede efter finalesejr på 3-6, 6-0, [10-4] over Chan Hao-Ching og Giuliana Olmos. Bouzková og Sorribes Tormo vandt dermed begge deres fjerde WTA-titel i damedouble, og det var parrets anden titel som makkere, heraf den første i 2023.

Herredoubletitlen blev vundet af Ivan Dodig og Austin Krajicek, og dermed vandt Dodig sin anden China Open-titel, og samtidig forsvarende han den titel, han havde vundet i 2019 med Filip Polášek som makker. I finalen vandt de med 6-7(12), 6-3, [10-5] over Wesley Koolhof og Neal Skupski. Turneringssejren var Dodig og Krajiceks femte i 2023 og ottende i alt som makkere. Det var Ivan Dodigs 24. ATP-titel i double i karrieren, mens Austin Krajicek vandt sin 12. doubletitel på ATP Tour.

Præmier 

Den samlede præmiesum for turneringen androg $ 11.761.264, fordelt på $ 8.127.389 til kvindernes rækker og $ 3.633.875 til mændenes turnering. Præmierne fordelte sig som følger.

Kvinder

Mænd

Damesingle

Hovedturnering 

Hovedturneringen havde deltagelse af 60 spillere, der fordelte sig på:
 47 direkte kvalificerede spillere i form af deres placering på WTA's verdensrangliste fire uger før turneringens start.
 5 spillere, der havde modtaget et wildcard (WC).
 8 spillere, der havde kvalificeret sig til hovedturneringen fra kvalifikationsturneringen (Q).

De fire semifinalister i den foregående uges WTA 500-turnering, Pan Pacific Open 2023, modtog "performance byes" i første runde.

Kvalifikation 

Kvalifikationen havde deltagelse af 32 spillere, der spillede om de sidste otte ledige pladser i hovedturneringen.

Følgende spillere kvalificerede sig til hovedturneringen.

Ingen spillere gik videre til hovedturneringen som lucky losere.

Resultater

Damedouble 

Damedoublerækken havde deltagelse af 28 par, der fordelte sig på:
 25 direkte kvalificerede par i form af deres placering på WTA's verdensrangliste.
 3 par, der havde modtaget et wildcard (WC).

Herresingle

Hovedturnering 

Hovedturneringen havde deltagelse af 32 spillere, der fordelte sig på:
 25 direkte kvalificerede spillere i form af deres placering på ATP's verdensrangliste seks uger før turneringens start.
 3 spillere, der havde modtaget et wildcard (WC).
 4 spillere, der havde kvalificeret sig til hovedturneringen fra kvalifikationsturneringen (Q).

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen.

Følgende spillere kvalificerede sig til hovedturneringen:

Ingen spillere gik videre til hovedturneringen som lucky loser.

Herredouble

Hovedturnering 

Hovedturneringen i herredouble havde deltagelse af 16 par, der fordelte sig på:
 13 direkte kvalificerede par i form af deres placering på ATP's verdensrangliste.
 2 par, der havde modtaget et wildcard (WC).
 1 par fra kvalifikationen (Q).

Kvalifikation 

Fire par spillede i kvalifikationen om den sidste ledige plads i hovedturneringen.

Eksterne henvisninger 
 China Open  
 WTA - Results - Beijing 2023 
 ATP Tour - Results - Bejing 2023

Noter 

2023
WTA Tour 2023
ATP Tour 2023